b'\n_START_ARTICLE_\nEulerjevi koti\n_START_PARAGRAPH_\nEulerjevi k\xc3\xb3ti [\xc3\xb2jlerjevi ~] so (predvsem v mehaniki) pripomo\xc4\x8dek za opis usmerjenosti togega telesa (telesa, v katerem je relativna lega vseh njegovih to\xc4\x8dk konstantna) v trirazse\xc5\xbenem evklidskem prostoru. Kote je vpeljal Leonhard Euler. Telesu se lahko dolo\xc4\x8di smer po nizu treh vrtenj, ki jih opisujejo Eulerjevi koti. V tem smislu je enakovredna trditev, da se lahko matrika vrtenja razstavi na produkt treh osnovnih vrtenj.'